Les “Nits al Mercat” ofereixen una nova nit de bons productes en el Mercat Municipal l’Almara
2025-07-24

L’Associació de Comerciants del Mercat Municipal l’Almara (CODEMER), comptant amb la col·laboració de la Regidoria de Promoció Econòmica, dirigida per Roc Senent, de la mà de CEMEF, oferirà els seus millors productes a veïns i visitants de Burjassot. Es tracta d’una nova nit, la del 18 de novembre a partir de les 21 hores, de foment del comerç local en la qual, a preus assequibles, es podrà gaudir de grans plats.

La nova “Nit al Mercat” de CODEMER, campanya consolidada i de gran èxit entre la ciutadania, donarà l’oportunitat de degustar els productes que dia a dia ofereixen els diferents llocs del Mercat d’una manera diferent, ja que en aquesta ocasió estaran elaborats per les pròpies parades.

Entrepans, tapes, entrants…tot açò i molt més es podrà degustar en les pròpies instal·lacions del Mercat en una nit pensada per a gaudir d’un gran ambient provant els millors productes.